TRAFEGANDO RONSEIS: April 2008\nA última obra de Guillermo Martínez é La muerte lenta de Luciana B., obra de co rte policíaco que nos brinda a posibilidade de elaborar as nosas propias conxecturas: o lector vese na obriga de decidir que é real ou non entre as propostas que plantexa o propio autor. O enigma que aboia sobre todo o relato é chegar a descubrir se as mortes que se producen son accidentes ou asasinatos. E o final suspende sobre unha incerteza case demoníaca: detrás de toda a trama, escóndese a figura sinistra do demo, do maligno.\nÉ unha novela que se deixa ler, facilmente, pero nada máis, desde o meu punto de vista. A mestura matemático-filosófica con investigación policial é, sen dúbida, unha boa idea, aínda que a min sóame a coñecido, a recursos xa manidos no cine e na propia literatura. Non creo que sexa unha gran novela, desde logo, aínda que estou segura de que a moitos de vós, lectores e alumnos, gustaravos (e penso en persoas concretas, claro).\nO escritor afirma que a novela plantexa o dilema entre a xustiza como reparación social e o desexo de vinganza persoal, pero tamén o azar e a casualidade como explicación dos feitos, ademais dalgunhas discusións estéticas.\nO libro, afirman os críticos, ten certo parentesco con Otra vuelta de tuerca, de Henry James. "Es uno de mis escritores imprescindibles y por ello aparece citado a lo largo del relato".\nA fotógrafa Shadi Ghadirian (1974) está considerada actualmente unha das artistas de Irán con máis influencia. As súas fotografías de estudo sobre a muller na vida cotián e a crítica do papel desta na sociedade musulmá déronlle proxección internacional.\n"Son unha muller e vivo en Irán. Son fotógrafa e iso é o único que sei facer. O lugar que ocupan as mulleres iranís no mundo é importante para min porque estou segura de que ninguén sabe moito disto. Desexo continuar falando das mulleres porque aínda teño moito que dicir. Estas son as miñas palabras como muller e as palabras de todas as outras mulleres que viven en Irán, onde o ser muller ten o seu propio sistema. As fotografías non son auténticos documentos pero tratan sobre temas sociais actuais".\nAtoparalo en Arte, Fotografía, Igualdade, Muller, Sociedade\nA FAO vén de anunciar que a fame podería matar a máis de 100 millóns de persoas (40 países en situación de "extrema emerxencia"). O encarecemento dos prezos dos alimentos está a causar unha enorme crise alimentaria. As causas da crise están na alza do prezo do petróleo, o boom dos biocombustibles, o aumento da demanda nos países en desenvolvemento, os efectos do cambio climático como son inundacións e sequías que arruinan colleitas, o consumo desmedido do mundo occidental.\nO primeiro dos obxectivos do Milenio que foron expostos pola ONU para o 2015 convértese en papel mollado se se continúa deste xeito: "a crise alimentaria está a causar un tsunami silencioso". E este tsunami é provocado por todos nós, países ricos que seguimos a mirar para outro lado, coma sempre máis doado.\nO mundo debe impulsar a agricultura.\nEl viaje de Said, de Coke Rioboó, foi premiada nos Goya 2007 como a mellor curta de animación. Narra a aventura dun neno marroquí que cruza o estreito e ao chegar ao país das oportunidades dáse conta de que o mundo non é tan fermoso como lle contaran.\nA curta destaca polo magnífico tratamento deste drama actual e pola fermosura das imaxes. Ademais, é un exemplo da técnica do stop-motion con figuras de plastilina. Esta é unha técnica de animación na que se vai rodando fotograma a fotograma, facendo que obxectos estáticos parezan en movemento.\nAtoparalo en Animación, Cine, Dereitos Humanos, Igualdade, Sáhara, Sociedade, Tecnoloxía\nGrazas a Iguales en las tres mil sabemos destes espléndidos vídeos que nos amosan un emocionante repaso da muller na arte, incluíndo autores das obras, títulos e datas. Acompañados da música de Beethoven con "Sonata de Luz de Lúa", de Bach con "Aria na corda de G", de Debussy con "Claro de Lúa" e de Dvorak con "O Novo Mundo" ou "Novena Sinfonía". Vinte minutos de beleza que non debedes nin podedes perder.\nDesde o século XII até o XIX\nAtoparalo en Arte, Igualdade, Muller, Pintura\n"Theos an einai" (Se Deus realmente existe) é un tema do compositor Goran Bregovich, nado en Sarajevo de pai croata e nai servia, converténdose deste xeito en paradigma dun mundo que foi destruído e minado de odio e receos. El é o autor das bandas sonoras dos filmes "El tiempo de los gitanos", "Arizona Dream", "Underground" de Emir Kusturika ou de "La reina Margot" de Patrice Chéreau entre outros.\nHaris Alexiou é unha das grandes damas da canción grega, posuídora dunha grandiosa presenza en escena e unha carismática voz, o cal levouna a traballar cos mellores compositores de Grecia.\n"Theos an einai" (Se Deus realmente existe)\ncomo si pasease por tu jardín,\ntus niños dibujan el aliento.\npuedes arder entre las llamas,\ny de mis lágrimas, podrás beber fuego,\nno puedes, corazón, ser indulgente nunca más.\nsi existe un Dios y alguien me ama.\ntodas mis amistades, de años,\ntienen pareja, han construido sus hogares,\nsólo yo, continuo sola,\nBolbor, sempre tan cercano, indicoume a existencia deste vídeo. Por favor, concedédeme doce minutos do voso tempo. Sentade e abraiade con esta curta, para reflexionardes posteriormente sobre o seu significado, sobre o noso sistema de valores, sobre os dereitos dos cidadáns, sobre o noso mundo. Sobre a Liberdade: ninguén a explica pero non hai ninguén que non a entenda.\nE se no anterior "post" comentastes sobre as dúas fotografías, que me tendes que dicir despois de ver esta curta?\nAtoparalo en Actualidade, Cine, Curtas, Dereitos Humanos, Des-Humor, Igualdade, Sociedade, Solidariedade\nXa falei tantas veces disto, que agardo a que agora sexades vós os que teñades algo que dicir. Que se note que vos interesa algo máis ca os retos matemáticos!!!\nAtoparalo en Actualidade, Afganistán, Dereitos Humanos, Des-Humor, Fotografía, Fundamentalismos, Igualdade, Muller, Sociedade\nMulleres que impresionan\nO movemento impresionista formouse en París entre 1860 e 1870, rachando con decisión as súas relacións co pasado e abriu o camiño á investigación artística moderna. Destacaron figuras como Monet, Renoir, Degas, Cezanne, Pissarro e Sisley; Manet foi considerado o precursor. As características técnicas poderíanse resumir en: teoría das cores e abandono do debuxo e a silueta pechada; plasmación da luz; aparencias sucesivas; coloración das sombras; rexeitamento do claroescuro, substituído por contrastes entre cores complementarias; pinceladas soltas e longas; pintura ao ar libre; captación da atmosfera esencial.\nSerá con este movemento pictórico cando a Muller adquira un certo protagonismo artístico. Pero, cantas artistas coñecedes desta época? Déixovos un vídeo que nos fala da Pintoras Impresionistas:\nE dúas a destacar: Berthe Morisot\ne Mary Cassat\nComa sempre, Iniciarte, esencial blogue de inspiración, permítenos achegarvos unha presentación sobre o Impresionismo:\nJuan Pablo Etcheverry realiza curtas de animación coa técnica do Stop-motion realmente fermosas e cheas de sensibilidade. O seu último traballo, "A Flor máis grande do mundo", baseada no conto de José Saramago, foi premio do público no Festival de Cannes no ano 2007. O propio Saramago é o narrador, preguntándose ¿E se as historias para nenos foran de lectura obrigatoria para adultos? ¿Serían realmente capaces de aprender aquilo que levamos tanto tempo ensinando?\nAdemais de poñer a súa voz, presta a súa imaxe en plastilina. Un relato ao que acompaña unha reflexión sobre a literatura infantil e a defensa da natureza envolto na música de Emilio Aragón.\nDefender o pensamento\nSabedes que a reforma do bacharelato é brutal. Deixámosvos un vídeo que defende unha asignatura fundamental:\nAtoparalo en Actualidade, Aulas, Filosofía\nÁfrica en imaxes\nÍmonos de viaxe polo continente negro a traves das imaxes de todos e cada un dos países que o forman. África: un paraíso para os sentidos.\nO que queiras oír\nUn dos vídeos máis vistos en Youtube. O seu autor é Guillermo Zapata, guionista de Hospital Central.\nComo un simple debuxo pode representar tanto e facer á protagonista recobrar á cordura.\nAí está a poesía: de pé contra a morte.\nHoxe, cando abrín o xornal, e lin estas palabras de Juan Gelman ao recibir o premio Cervantes onte, palabras que estremecen, pensei que debía achegárvolas. Teño a esperanza de que as leades. Tedes premend o aquí o texto completo. Eu só vos alcanzo un anaco de tanta sensibilidade:\n"(...) estes tempos mesquiños, estes tempos de penuria (...) nun mundo no que cada tres segundos e medio un neno menor de cinco anos morre de enfermidades curabeis, de fame, de pobreza. Pregúntome cantos terán morto desde que comecei a dicir estas palabras. Pero aí está a poesía: de pé fronte á morte.\n(...) hai lembranzas que non necesitan seren chamadas e sempre están aí e amosan a súa face sen repouso. É a face dos seres amados que as ditaduras militares desapareceron. Pesan no interior de cada familiar, de cada compañeiro de traballo, alimentan preguntas incesantes: Como morreron? Quen o matou? Por que? Onde están os seus restos para recuperalos e darlles un lugar de homenaxe e memoria? Onde está a verdade, a súa verdade? A nosa é a verdade do sufrimento. A dos asasinos, a covardía do silencio. Así prolongan a impunidade dos seus crimes e convértena en impunidade dúas veces(...)"\nAtoparalo en Actualidade, Dereitos Humanos, Escritores, Escritura, Premios\nRetos matemáticos... e non tanto (VI)\nComo vexo que a polémica creada cos anteriores retos foi bestial e que, no fondo, vos encanta rompervos a cabeza buscando solucións aos enigmas o máis enrevesadas posible, esta semana propóñovos retos algo menos matemáticos do normal... ou non tanto? Pensade, pensade!!\nReto1.- Un preso escapa da cadea por unha ventá que está a 60 metros de altura. Só dispón dunha corda moi resistente de 30 metros. Se ata a corda aos barrotes da ventá, se desliza 30 metros e despois salta los restantes 30 metros, quedaría feito papilla. Entón, decide dividir a corda en dous, fai un nó con ambas metades e consigue o seu propósito.\nComo pode ser isto posible?\nReto2.- Como pode estar Tareixa detrás da súa nai, se a súa nai está tamén detrás de Tareixa?\nReto3.- (Especial Día do libro) Que libro ten o prólogo despois do epílogo, o final na súa primeira metade e o desarrollo antes da trama?\nReto 1: Están no ximnasio correndo sobre cintas\nReto 2: 13'2 segundos\nReto 3: E quen che dixo que xogaban un contra o outro?\nNon pensariades que neste Día ía deixarvos eu só co "post" anterior, non si? Xa sabedes que "carecer de libros propios é o colmo da miseria". Achego un texto especial de Mariela Ferrada-Cubillos:\n"É tempo de ler, é tempo de compartir; a ledicia dun libro, a esperanza, a dúbida, o anceio de paz, a dor e a redención. Aloumiña ao teu amado ou á túa amada, ao teu fillo ou á túa filla, ao teu irmán ou á túa irmá, entrégalle a palabra compartida en voz alta. Fai que floreza o gozo de ler, de liberar e ceibar os nós da vida, mediante o coñecemento que neles atopamos.\nExaminemos xuntos as páxinas dese libro que che regalou a vida e queres que eu coñeza. Déixame sentir o teu corazón nu.\nAbre as túas mans, inclínate fronte ao libro e dá grazas por el".\nAdemais, lembremos que estamos no Ano Internacional dos Idiomas, o que nos leva a examinar outra dimensión do libro: o aspecto lingüístico da edición.\nO libro é un medio de expresión que vive na lingua e grazas a ela. Ao escoller a súa lingua de escritura, o autor selecciona aos seus lectores, e a tradución permite tender pontes lingüísticas.\nCando un idioma carece de acceso ao mundo editorial atópase excluído de gran parte da vida intelectual e actividade económica da sociedade. Por iso debemos lembrar que o porvir do libro na nosa lingua e en calquera outra minoritaria é ademais de vehículo de expresión, recoñecemento lingüístico.\nAtoparalo en Efemérides, ENL, Fomento da lectura, Galicia, Lectura, Libros\nXa todos e todas sabedes que hoxe é o Día do Libro (coma toda efemérede, lembremos que todos os días do ano deberían ser día de libros) e por que se escolleu esta data, imos "tirar" por outro camiño.\nHoxe, día no que Juan Gelman recibe o Premio Cervantes, deixamos a carta sobrecolledora que este escribiu á súa neta Macarena antes de saber que era muller e que tiña ese nome. A súa neta foi roubada tras seren asasinados seus pais brutalmente en 1976.\nCarta aberta ao meu neto:\nE un poema deste autor:\nAtoparalo en Actualidade, Aulas, Dereitos Humanos, Efemérides, Escritores, Lectura, Libros, Paz, Poesía, Premios\nÁs veces o azar fai que descubramos cancións sorprendentes. Hoxe veño de escoitar por primeira vez o último disco de Iván Ferreiro (ex-vocalista de Los Piratas) titulado "Mentiroso mentiroso". E hoxe mesmo lamentei ter tardado tanto en facelo, porque nel atopei unha canción que mestura dúas das miñas paixóns: a música e as matemáticas.\nO título (Personalidad múltiple) non reflexa demasiado este contido aritmético e se nos poñemos a analizar a letra con calma, comete algún que outro gazapo matemático, pero tampouco hai que ser tan tiquismiquis.\nNon sei se vos gustará, pero polo menos agardo que vos sirva para que teñades a tentación de darlle unha escoita ao disco. Asegúrovos que paga a pena.\nLaxeiro: a lóxica do irracional\nCo gallo do centenario do nacemento de Xosé Otero Abeledo (Lalín 1908-Vigo, 1996), Laxeiro, a Fundación Pedro Barrié de la Maza preparou nas súas dúas sés da Coruña e Vigo a exposición “Laxeiro, a lóxica do irracional” que poderemos gozar ata o 1 de xuño.\nFoi o pintor de Lalín un dos mellores artistas galegos que soubo sintetizar a tradición visual da nosa cultura coas linguaxes anovadoras do panorama artístico occidental do século XX. A exposición pretende achegar unha visión completa da súa produción artística, mediante unha selección de medio cento de obras, repartidas entre A Coruña e Vigo.\nLembrade que sobre Laxeiro xa fixemos dúas entradas, unha para celebrar o seu centenario e outra sobre os seus "monos" en colaboración co noso blogue amigo Iniciarte\nAtoparalo en Actualidade, Arte, ENL, Galicia, Personaxes, Pintura\nHoxe 22 de abril é o Día da Terra, día que se celebra desde hai xa case 40 anos, e que me dá a impresión que pasa coma con todos este tipo de días: celébrase un día e o resto do ano esquecémolo. Pero a alarma hoxe non pode quedar para mañá, se pretendemos que a nosa Terra non se destrúa, debemos poñer as nosas propias solucións, todo o mundo debe axudar co seu gran de area.\nDeixámosvos o cartel deste día que tan xenerosamente nos achegan as nosas compañeiras do IES Río Cabe de Monforte:\nAtoparalo en Actualidade, Efemérides, Medio Ambiente\nA mirada do Dragón\nMira o seguinte video. Observa como o dragón que aparece na imaxe síguete coa mirada a medida que cambias de perspectiva: se a cámara sube, o dragón alza os ollos; se a cámara vai cara a dereita, o dragón obsérvate desafiante.\nPero tranquil@. Todo o que ves é froito do teu maxín; non se trata máis que dunha ilusión óptica. Que che parece? Alucinante, verdade? A xeometría é o que ten...\nPois se te consideras un fenómeno coas manualidades, preme aquí para descargar as instrucións para facer este curioso dragón de papel ti mesm@. Sorte!\nHannah Arendt é unha pensadora do século XX alumna de Martin Heidegger, filósofo empeñado en crear unha nova linguaxe filosófica, dando a luz palabras unidas por trazos e expresións escuras; a súa obra Ser e tempo, precedente do existencialismo, analiza que é o ser, centrándose especialmente no ser humano, denominado Da-Sein (ser-aí). Este deberá elixir ser auténtico actuando de xeito responsable e autónomo.\nA súa discípula, Hannah Arendt, dedicouse á filosofía política. Sen dúbida, o feito de ser xudía na Alemaña nazi (partido co que Heidegger tivo acercamentos) e de correr perigo de morte nun campo de detención, foron acontecementos que definiron o seu camiño filosófico. Estudou a orixe de todo aquel horror e masacre. A súa obra principal é As orixes do totalitarismo, e nela examina este novo fenómeno no que incluíu tanto os campos de concentración nazis como os Gulags rusos.\nEsta imposibilidade de clasificala nunha postura política definida, trouxo de cabeza a quen a coñeceu, pois non a podían encadrar nin na dereita nin na esquerda. Hannah Arendt defendeu a vida activa da política, a participación cidadá, pois como dixo Aristóteles, o home é un animal político que vive en sociedade. A súa obra permite identificar o perigo que sobrevén cando as xentes se converten en masas despersoalizadas que seguen un líder sen reflexionar sobre o que iso pode supór, anulando a outros seres humanos xuridicamente, moralmente e vitalmente.\nFoi toda a súa vida unha paria, unha expatriada, mesmo o calificativo de "filósofa" facíaa sentir incómoda. Sempre camiñou nas marxes. E, por suposto, non consta nos temarios.\nO abismo das anduriñas\nO abismo natural máis grande xamais atopado, con case 400 metros de profundidade, é esta cova tan inmensa que no seu interior cabería un edificio do tamaño do Empire State. Este lugar foi descuberto de xeito accidental en 1976 por un equipo de ornitólogos da universidade de Texas, estes comprobaron que a sima convertérase nun refuxio ideal para miles de aves. O seguinte vídeo da BBC dános unha idea do impresionante que é:\nAs máis fermosas\nAchegándonos ao Día do libro, topei este listado de 10 librarías que se presentan como as mellores do mundo. Resulta interesante porque nos amosa algúns espazos que non eran orixinariamente librarías e que viron transformado o seu uso co paso dos anos, sendo unha referencia arquitectónica asociada ao mundo dos libros. A verdade, é unha gozada só velas. Que será pasear por elas! Nós teremos que contentarnos coa nosa Libraría Pily, que a min particularmente, encántame.\n-Un antigo teatro moi tradicional de Bos Aires, convertido nunha sé da editorial máis tradicional de Arxentina.\n- Na Cidade de México hai unha cadea de librarías que se chaman a si mesmas Cafebrerías, con cafetería, libros, discos... Podería describirse como unha libraría no medio do bosque.\n- Unha libraría do Reino Unido. É a máis aristrocrática de todas, e a máis antiga. Está en Picadilly e foi creada en 1797 por Richard Hatchard. Ocupa cinco pisos nos que se vende libros de múltiples áreas e inclúen edicións raras, antigas e asinadas. Os eventos máis importantes alí son as sinaturas dos libros por parte dos autores.\n- En Kyoto topamos unha libraría que ofrece libros en xaponés e en inglés: Keibunsha\n- Outra libraría con longa historia en Glasgow. Deseñada inicialmente por Archibald Elliot en 1827 para o Royal Bank e que se transformou en toda unha referencia e un oasis no medio da zona de negocios de Glasgow (Escocia).\n- Unha libraría en Porto que se remonta a 1869 cando foi fundada na Rúa dos Clérigos baixo o nome de Livraria Internacional de Ernesto Chardron; logo é refundada como libraría Lello & Irmão. Aquí podes ver máis fotos.\n- Unha antiga igrexa do século XII transformada nun templo para o libro, en Maastricht, Holanda.\n- Desde a capital de Bélxica chega esta pequena libraría especializada en libros antigos sobre artes visuais en todos os idiomas.\n- Libraría que afirma especializarse na diversidade. Ten un fondo de libros antigos e de segunda man, así como de música. Fan reunións, cursos e exhibicións. Está na vila de Cromford, Derbyshire (Inglaterra). (Lembremos que a selección foi feita por un inglés).\n- Unha libraría na zona de Silver Lake nos Angeles adicada a cómics e banda deseñada.\nAtoparalo en Lectura, Libros, Xeral\nNon á violencia contra as mulleres (XXXIV)\nDe cando en vez, regresamos. Mentres non remate, nós tampouco. Algúns vídeos que aínda non puxemos:\nSeguramente xa sabedes que este ano celébrase o segundo centenario do nacemento de José de Espronceda (1808-1842), destacado poeta romántico español. Da súa famosa Canción do pirata fixéronse moitas versións musicadas, e hoxe deixámosvos unha do grupo heavy Tierra Santa. A ver se acerto cos vosos gustos!\nE un anaquiño para abrir boca:\nAtoparalo en Efemérides, Escritores, Fragmentos, Poesía\nDe ventos e tornados\nOnte á tarde escoitaba atónita como o meu querido Anxinho me comentaba que quedara sen lugar de traballo, porque, literalmente, voara. O tellado do seu centro de Redondela foi levantado pola choiva e esta inundou as aulas. Agora están pendentes dunha solución temporal mentres o seu edificio non é arranxado. O que nos dá unha idea da boa construción dos nosos centros escolares, como edificios públicos que se precien.\nEu aseguraba que ese temporal non chegara a Lalín. Cal foi a miña sorpresa que ao chegarmos á feira do libro para asistir á presentación do libro do meu ben querido compañeiro Xoán Carlos García Porral, topei que esta fora desmantelada por un tornado ás dúas da mañá. Ben é certo que si chegara o temporal. E que non me enterara.\nAsí pois, os poucos actos que aínda se celebraron foron trasladados ao museo. Lugar que debería de estar acondicionado o día anterior cando unhas poucas persoas nos reunimos arredor de Xosé Luna e o seu último traballo, No pazo de Laiovento, xa que se viu na obriga de acurtar a presentación polo frío que nos invadía. Teño que recoñecer que eu non o sentín, xa que unha onda de calor me percorría ante o que escoitaba nun ambiente "culto" como o desprezo pola normativa e -case- o uso do dicionario. Mágoa non ser eu un tornado. Non podo estar máis lonxe das palabras de Vázquez Pintor.\nComo estaba a dicir, onte á noite dirixímonos ao museo para estar con Xoán Carlos. Todos na rúa, esperabamos a saída de Sánchez Dragó para ser quen de entrarmos. Demorouse case unha hora; pregúntome se non estaba avisado... Mentres, entrei. Entrei para escoitar tales lindezas como que a Educación para a Cidadanía é introducir a política no ensino, ou que o noso alcalde seméllase a Bertín Osborne. En fin, máis tornados.\nE por fin, chegou a hora de Xoán Carlos, quen fixo honor á súa humildade e xenerosidade, cualidades que lle caracterizan. Que me dea as grazas polo asesoramento lingüístico, cando eu nin o lembro, xa que o traballo foi de Mario Pereira, dá unha idea de como é este investigador antropolóxico. Grazas a ti, Xoán Carlos.\nAtoparalo en Actualidade, ENL, Xeral\nHistoria tráxica con final feliz\nHoxe tráiovos esta curta con título ben curioso, non si? Quizais a escollo porque ás veces vese a luz ao final do túnel, ou porque puiden manter unha conversa con alguén a quen botaba de menos, e aínda boto. O caso é que aquí está. E ogallá vos guste.\nÉ obra da artista portuguesa Regina Pessoa no ano 2005, e nela conta a historia dunha moza que se avergoña do son do seu corazón, e dun pobo que se incomoda con calquera tipo de expresión de cariño; reacios a cambiar os seus costumes e a súa tranquilidade, pero que estrañan a nena cando xa non está. Un conto sobre a intolerancia e a liberdade.\nComo podedes comprobar, a estética lembra os gravados en xilografía. E conta con varios premios, tanto no 2005 coma no 2006.\nSempre hai un lugar para a poesía (XXIX)\nRimbaud escribiu este poema aos 17 anos, tras a que se cre foi a súa primeira experiencia sexual cun grupo de soldados nos cuarteis da Rue Babylone en París.\nNado en Charleville, sempre se amosou farto da vida provinciana. Pasaba os días escribindo nos bancos do parque frases contra Deus e a burguesía. Tiña un carácter indómido sedento de emocións fortes. Tan pronto como pode, foxe da casa.\nO outro coñecido poeta francés Paul Verlaine acolleuno. Entra na súa vida como unha tempestade e este non dubida en deixar a súa esposa para marchar con Rimabaud; lonxe de París, levan unha vida sórdida, perigosa. O alcol e as drogas forman parte dos seus excesos. A relación remata coa mesma paixón: Verlaine dispara contra Rimbaud e é encarcerado.\nDous dos seus poemarios convértense en iconos da literatura moderna Unha tempada no inferno e Iluminacións.\nCorazón robado (1871)\nAtoparalo en Escritores, París, Poesía\nÁngel Rodríguez, Gogue, é un dos debuxantes máis coñecidos no noso país grazas a Floreano, Monchiña, Cachiña e Epifania que, diariamente desde o ano 1989, se asoman ás páxinas do xornal Faro de Vigo para sacarnos un sorriso. Asi mesmo, é o creador do personaxe "Carlotta Cohen" que se publica mensualmente en New York Movies Magazine de New York.\nTráiovos hoxe unha escolma dalgunhas das súas viñetas para alegrarvos un chisco a tarde...\nAtoparalo en Cómic, ENL, Humor\nArte do libro\nAs persoas que coma min adoren os libros, non só para lelos, senón para tocalos, ulilos, acariñalos... seriamos felices de estarmos en Londres e contemplar a exposición de libros convertidos en arte que hai no Museo Victoria & Albert. A exposición chámase "Sangue sobre o papel-A arte do libro" e amosa como pintores e escultores crean libros moi particulares, onde o papel é o de menos, desde volumes atravesados con láser ata un libro-escultura de dous metros de alto creado con cartón e chumbo. Hai obras de Matisse, Picasso e Chillida, maxinade! Pero para os que non podemos ir, temos Internet:\nClaro que ademais hai outros artistas que transforman os propios libros en obras de arte, e iso que eu sempre digo que os libros son sagrados! Podemos atopar a Alicia saíndo das súas páxinas, casas en tres dimensións tallades en láser no interior do libro, obras que cando abren deixan saír lámpadas...\nAtoparalo en Actualidade, Libros\nRetos matemáticos... e non tanto (V)\nEste retos son moito máis doados do que puideran parecer. Veña, mentes marabillosas, é hora de pensar!\nReto 1.- Dúas rapazas están conversando mentras corren unha a carón da outra. Ao cabo dun certo tempo, Lía fixo 18 quilómetros e Marta 16. Sempre foron unha ao lado da outra e non teñen teléfono móbil nin ningún dispositivo de comunicación.\nComo é isto posíbel?\nReto 2.- Nunha casa encantada hai unha pantasma bastante especial: aparece en canto o reloxo comeza a dar a medianoite e desaparece coa última badalada. O reloxo tarda seis segundos en dar seis badaladas.\nCanto dura a aparición da pantasma?\nReto 3.- Darío e Nuria xogaron cinco partidas de xadrez. Cada un deles gañou e perdeu a mesma cantidade de partidas. Ningunha rematou en táboas.\nReto 1: 2 días\nReto 2: 110 pelotas\nReto 3: Familia Pérez: 7 homes e 4 mulleres; Familia Gómez: 5 homes e 2 mulleres\nFalar de Nacho Vegas (Xixón 1974) é facelo dun dos talentos máis extraordinarios que deu a música española na actualidade. Desde que a urxencia xuvenil lle levara a coller unha guitarra como medio de expresión e agochar a súa timidez tras unha melena loira como membro de Eliminator Jr, Nacho non cesou na súa busca por camiños antes non transitados, xa sexa a través dos grupos nos que militou, nas colaboracións que levou a cabo xunto a outros artistas ou na relación natural que a súa música ten coa pantalla, tanto grande como pequena.\nAnos de axitación, nos que compañeiros de xeración (en algúns casos incluso de local de ensaio) apareceron en forma de bocanada de aire fresco para dar unha labazada ao ancorado panorama pop, cargado de vellas glorias amarradas ao seu sillón. Grupos como Los Planetas, Australian Blonde, Nosoträsh, Penélope Trip ou Manta Ray, banda da que Nacho Vegas foi membro fundador e á que imprimiu o seu persoal estilo, abrindo fronteiras, abrindo portas.\nLevado pola necesidade de expresión Nacho Vegas deixou Manta Ray para bucear no seu mundo interior, para presentarse en solitario, que non só, para ofrecernos o seu compromiso coa sensibilidade e a sinceridade, para dar un novo enfoque á figura do cantautor rock, para continuar a súa viaxe.\nArtista de pequenas masas, de músicas íntimas, de poesía debuxada entre acordes.\nEscoita estas cancións como se fosen un pequeno tesouro.\nA nova voceira do Partido Popular no Congreso, Soraya Sáenz de Santamaría, deu onte os parabéns á nova ministra de Defensa, Carme Chacón, e considerou que chegou o momento en España de que 'non sexa noticia o sexo ou a condición de quen ocupa un cargo, senón a súa capacidade e os seus méritos". Estando en principio de acordo con que esta circunstancia sería moi desexable, convén recordar que estes logros que agora se visualizan son o resultado dun longo e duro camiño cheo de atrancos. Aproveitamos a ocasión, xunto á circunstancia de que parece ser que abril quedou definitivamente institucionalizado como o mes dos libros, para publicarmos o documento "As mulleres que lemos somos perigosas" que no seu día foi posto en circulación polas amigas de Ciudad de las Mujeres e agora traducimos co seu permiso. Achegamos tamén un artigo de Helena Villar que apareceu xusto despois das últimas eleccións. Para saber de onde vimos e a onde nunca máis debemos volver. Para lembrar que esta fermosa foto dunha muller embarazada de 7 meses, flamante ministra de Defensa, nunca sería posible se outras mulleres ao longo da historia tivesen deixado de ler, de rebelarse.\nGrazas Charo polo agasallo.\nAtoparalo en Efemérides, Lectura, Muller\nDin que Emilie Simon é do mellor do panorama musical europeo: francesa de voz doce cunha gran forza, ás veces lembra a Bjork. Foi a encargada da banda sonora do documental A viaxe dos pingüíns e sorprende sempre coa orixinalidade dos seus vídeos.\nFlowers relata unha preciosa historia dunha moza que leva flores ao seu mozo cadáver -non vos lembra a Tim Burton?-\nFleur de Saison, do seu álbum "Vegetal", onde xoga cos efectos especiais e realiza unha explosión de cor facendo un percorrido polas catro estacións:\nDesert presenta un vídeo orixinal e mesmo surrealista:\nA migraña causa alucinacións, cataratas de estímulos visuais, deforma a realidade... Moitos artistas sacaron partido desta fonte de inspiración.\nO neurólogo alemán Klaus Podoll, da Universidade de Aquisgrán, leva anos estudando os debuxos e as pinturas realizadas por persoas afectadas da migraña "con aura", unha especie de tormenta neurolóxica no cerebro que produce trastornos visuais e perceptivos durante uns 30 minutos; os pacientes ven formas caleidoscópicas e mosaicos a toda cor, e as faces e os obxectos aparecen deformados. Xa en 1895 o doutor W. R. Gowers afirmaba que boa parte da dificultade de estudar este mal residía en que se trata dun fenómeno que ocorre no interior da cabeza, polo que habería que enfrontar o reto de "ver o irreal, contemplar o que non é".\nOs debuxos realizados por persoas que padecen migrañas constitúe unha ferramenta que permite aos investigadores visualizar o que o enfermo experimenta e localizar a área do cerebro afectada. Ademais dos peculiares destellos de luz e imaxes oscilantes, a aura causa outro fenómeno dobre moi curioso: a persoa afectada ve os obxectos máis pequenos ou máis grande do que en realidade son. Lembremos a Alicia no país das marabillas de Lewis Carroll.\nMoitos son os escritores que falan de ataques de migrañas: Emily Dickinson, Friedrich Nietzsche, Jack London ou H. G. Wells. O compositor francés Claude Debussy contou que as alucinacións musicias influíron no resultado final das súas óperas.\nPero, por suposto, non todas as persoas afectadas de migrañas son artistas. Aínda que si os artistas puideron utilizar os fenómenos irreais que experimentaban durante a aura como fonte de inspiración. Dalí maxinou os reloxos brandos do seu cadro A persistencia da memoria durante un ataque de migraña; a estétitica de De Chirico influíu en Picasso, Magritte ou Max Ernst, artistas que non sufrían migrañas, aínda que si o seu mestre. E a artista nipona Yayoi Kusama, quen asegura que as alucinación que inspiran as súas obras se deben ao traume psicolóxico dos abusos maternos, son quizais froito dunha migraña severa.\nAtoparalo en Arte, Ciencia, Xeral\nA miña última incursión literaria é tamén a -ata agora- última novela do autor: Sale el espectro de Philip Roth (E ditorial Mondadori, 2008), e que vén a confirmar que é un dos mellores novelistas norteamericanos vivos. Xudeu, iconoclasta, de esquerdas, sexo-adicto, inconformista, non sionista, antipolíticos actuais de Israel... sabe como pouco abrir unha fiestra na ficción para permitir a entrada do existente. O propio, cargado de biografía, figura nos seus textos.\nSale el espectro é un formidable alegato sobre a realidade da vellez representada no corpo dun vello no que aínda habita como un espectro o desexo da muller, como vén facendo nos últimos libros (en Elegía o protagonista era un vello acosado polos problemas que trae consigo a decadencia do corpo). Pertence a unha serie de nove novelas onde o protagonista é Nathan Zuckerman, alter ego de Roth. Amosa unha fría visión da propia realidade individual, tan norteamericana, ligada a un irreverente sentido do humor; cóntanos as vicisitudes do home maior, frustrado polos fallos físicos e mentais do seu corpo, pola inevitable perda de interese polos sucesos do mundo, pero que aínda é vulnerábel á forza do desexo, xerado pola beleza dun corpo xove do sexo oposto. E preséntao de xeito brillante, trenzando diversos fíos narrativos, co fondo da traxedia de que fose Bush quen gañase as últimas eleccións. E iso provoca a rabia, non unha rabia cega, senón unha rabia que constrúe, que nos axuda a vivir, aínda que na súa novela -nin nesta nin noutras- haxa moita esperanza. A súa propia experiencia serve de catalizador para observar o mundo, analizado con inconformismo e rebeldía, con humor histriónico e piedade por nós mesmos. Na novela diatriba por riba de todo sobre a fin da era literaria, sen futuro posíbel, xa que estamos condenados ao "reducionismo biográfico" no xornalismo cultural, condenando as vulgares manobras onde parece primar a análise do sucedido na non-ficción por riba da ficción, e así este libro acaba ocupándose do gran misterio rothiano de sempre: onde comeza o personaxe e onde remata o creador?, e que é o que vale, a vida ou a obra?.\nApetéceche un café?\nTodos os que me coñeceddes sabedes ben que a min me gusta moito o CAFÉ (cargado-amargo-forte-escaso). Aínda así, se atopara algún lugar onde me serviran o café con leite desta maneira, renunciaría aos aromas dun marabilloso café só.


23 « Febreiro « 2012 « Xerais\nPresentación de “Como defenderes os teus dereitos lingüísticos” en Vigo\n23 Febreiro 2012\tCrónica,Presentacións\tO vindeiro mércores, día 29 de febreiro, ás 20:15 horas, na Casa Galega da Cultura na Praza da Princesa de Vigo, terá lugar o acto de presentación do libro Como defenderes os teus dereitos lingüísticos de Carlos Callón. No acto participarán Elsa Quintas, Pepe Carreiro, Manuel Bragado e o autor. Organiza Xerais e a MESA pola Normalización Lingüística\nEtiquetas: carlos_callón, como_defenderes_os_teus_dereitos_lingüísticos, crónica\tComentarios desactivados en Presentación de “Como defenderes os teus dereitos lingüísticos” en Vigo «Dark butterfly», de Rexina Vega, é unha das novidades de Narrativa do mes de febreiro\nNarrativa,Novidades\tDark butterfly, de Rexina Vega, é unha das novidades de Narrativa do mes de febreiro.\nA loucura como vivencia, a loucura como metáfora, como agudísima conciencia da dor de estar vivo. Esta é unha historia dura, triste, abrumadora, o relato da loita dunha corredora de marathon exhausta que procura o derradeiro alento para chegar á meta. Narrada nunha ambigua voz que camiña sobre o gume, que se amarra á linguaxe para non perderse, para exorcizar un mal que ameaza con esfarelar toda identidade, esta novela enfróntanos ao proceso da enfermidade mental como unha lenta e consciente deriva cara á escisión e a exclusión. Un literal descenso aos infernos ante o que a psiquiatría revela toda a súa impotencia. Dark butterfly é unha novela memorable, unha obra que deixa unha fonda pegada emotiva. A confirmación literaria dunha autora afouta que explora coa maior sutileza e profundidade unha das caras máis fráxiles e agochadas da condición humana. Etiquetas: dark_butterfly, rexina_vega\tComentarios desactivados en «Dark butterfly», de Rexina Vega, é unha das novidades de Narrativa do mes de febreiro «O Libro en rede» de Xerais\tCategorías\t2011 (50)


Dereitos e deberes ante as construcións ruinosas | Consumer\nDereitos e deberes ante as construcións ruinosas\nO Código Civil no seu artigo 389 cc. establece a obrigación de todo propietario á demolición ou a executar as obras necesarias para evitar a caída da súa propiedade. Se isto non se realizase por outras vías poderase levar a cabo a cargo do propietario.\nNo caso das comunidades de propietarios ha de porse en relación este artigo como LPH na cal se esixe o deber do copropietarios de realizar cantas obras sexan necesarias para a conservación do inmoble. Nestas a responsabilidade é da propia comunidade e das súas copropietarios, quen están obrigados a comunicar a quen corresponda da necesidade de corrixir os posibles danos (ao administrador ou ao presidente).\nA responsabilidade que se contempla nestes preceptos é a derivada de danos ocasionados en persoas ou inmobles lindeiros pola falta de reparacións ou de derriba da construción ruinosa (cando esta fose declarada en expediente de declaración de ruína pola correspondente administración). Pero non se refire a cando se produzan danos pola realización de obras sen as debidas precaucións (a responsabilidade é de quen causou o dano), ou por intervención dun terceiro de mala fe.\nNo caso da adquisición dun edifico cando este xa se atopaba en estado de ruína, o novo propietario adquire os mesmos dereitos e deberes do anterior propietario, polo que lle serán esixidas as dilixencias de previr, precaver e evitar calquera dano, facéndose responsable en caso de caída do mesmo.\nEn última instancia, se os propietarios non procedese á súa derriba cando sobre o inmoble exista un expediente de derriba, a administración poderá levar a cabo a demolición á conta de leste.\nEstes requisitos e esixencias tamén son esixibles á propia Administración do Estado en canto ao mantemento do Patrimonio estatal.\nconstrucións ruinosas demolición derriba


Vieiros: Galiza Hoxe - "Non é o mesmo o noso sentido do humor que o de fóra"\nA revista mensual de humor galego\n"Non é o mesmo o noso sentido do humor que o de fóra"\nCon novembro chega Retranca, unha nova publicación para afrontarmos o Samaín e os magostos co sorriso nos beizos. Vieiros falou co seu promotor, Kiko Da Silva.\nLara Rozados - 14:00 25/10/2007\nTags: banda deseñada humor gráfico Kiko Da Silva Retranca\nFacendo gala do seu humor negro, os creadores da revista comezan a súa andaina cun número para ler en "santa compaña". Un alma en pena é a súa mascota, asegúrannos que a leremos de mortos se non a lemos de vivos, e escollen a Noite do Samaín, este 31 de outubro no Café Moderno de Pontevedra (onde paraba moito Castelao, ademais), para presentárennola.\nPero o tema central deste primeiro número, que leva á actualidade o conto dos tres porquiños da súa portada, non ten ren que ver cos defuntos. O feísmo e a especulación urbanística centran este primeiro Retranca. Oito mil exemplares serán distribuídos polos quioscos de toda Galiza, a un prezo de 2,20 euros cada un.\nAdemais de Kiko da Silva como alma mater, a revista conta coas sinaturas de Manuel Rivas, Miguelanxo Prado, Xaquín Marín, Pinto e Chinto, Kohell, Leandro, Luís Davila ou Andrés Meixide. Alberto Guitián, Jacobo Fernández ou os colectivos Pestinho+1 e Reizentolo, entre outros son algúns dos colaboradores galaicos do proxecto. Desde fóra do país achegan a súa ollada os coñecidos Idígoras & Pachi ou Mel, coñecidos polas súas colaboracións en El Mundo ou El Jueves. Boa parte destes autores participarán no evento de presentación.\nVieiros: Como naceu Retranca?\nKiko da Silva: A idea levaba dándome voltas na cabeza dende hai máis dun ano. En principio era para lla presentar a unha editora, pero o humor político e social pode non ser axeitado para as editoriais tradicionais: non se van meter con quen está no poder porque se cadra perden subvencións. Entón, para que a revista fose completamente libre e os colaboradores non tivesen cancelas, en xuño comezamos os trámites para crearmos unha editora propia. É como cando naceu o Jueves en Barcelona, que a botaron adiante os socios.\nV.: Pero en galego e sobre Galiza...\nK.D.S.: A xente falábame da problemática da lingua por aquí, a problemática da lingua por alá, así que decidín facer un especial sobre a problemática da lingua: non é un impedimento, é un plus de calidade que a revista estea en galego. Para revista de humor en castelán xa temos o Jueves, pero existía un oco: necesitabamos unha revista en galego que falase dos nosos temas, e ademais... Non é o mesmo o noso sentido do humor có sentido do humor de fóra.\nV.: Contan coa garantía de que hai un público que a demanda?\nK.D.S.: Vivimos un momento de cambio político e hai moito que reivindicar, e se podemos facelo con humor, qué mellor xeito... E algo que non me gusta da miña profesión é que parece que sempre estamos chorando, queixándonos de que non temos nada. Ante isto, eu decidín actuar, e agardo que a experiencia sexa positiva como para que se animen a saír á luz outras iniciativas.\nV.: Unha vez, falando con Xaquín Marín, dicíanos que os galegos estamos a perder a retranca... Que opina vostede?\nK.D.S.: Xaquín xa daquela sabía o que estabamos facendo, pero é moi discreto. Tiña razón, neste mundo globalizado polas novas tecnoloxías cada vez valoramos máis o inglés cá nosa propia lingua, e co humor pasa o mesmo. Seguimos lendo a Castelao, pero tamén a Mingote, Forges, ou os humoristas do New York Times. Pero isto pódenos enriquecer: Castelao, no seu tempo, estaba moi influído polos debuxantes alemáns. Viaxaba, tiña inquedanzas e estaba moi ao tanto do que se facía fóra. Sermos quen de trasladar á nosa cultura o bo das outras tamén é un síntoma de normalidade.\nEu penso que o que quería dicir Xaquín é que, ao non haber onde publicar, non se percibía que existise unhas produción galega de humor: ou era en castelán, ou o humorismo na prensa é ou dos máis veteranos, ou de xente nova que fai un humor máis parecido ao estatal. Nós, ante todo, non quixemos ser embiguistas, senón acoller autores de todas as partes: agora mesmo acabamos de fichar un humorista chileno, e é un gozo podérmolo ler en galego\nV.: Xogan moito co humor negro, coa iconografía da morte... Parece que aos galegos non nos dan medo as cousas do alén, que aínda nos encariñamos con elas.\nK.D.S.: É unha homenaxe ao humor gráfico de todos estes séculos. Agora, o humorismo ten moitos matices, pero a esencia é este humor negro retranqueiro. As nosas tradicións esluíronse co Halloween, pero aquilo é unha cousa de risa, parece un entroido, mentres que a nós séguenos a dar "mal lerio" a Santa Compaña. Temos que explotar as nosas iconografías propias, e co tema da morte, témolas para parar un tren.\nV.: E xa entrando en detalles, que contidos imos atopar en Retranca?\nCada número vai ter o 60% dos seus contidos dedicados ao tema da portada. Logo haberá unha serie de seccións fixas, dende unha análise, "Temas de hoxe", a cargo de Leandro (que abre falando sobre o augardente), até "Cuestión de opinión", con Mel, que quere facer crítica da crítica (e dos críticos), sobre todo do ámbito da cultura.\nLogo está "Galicia caníbal", onde Luís Davila irá debullando as nosas cousas típicas (neste primeiro número falará sobre os pescadores), e "Telegaita", con Leandro, unha ollada humorística á nosa única televisión. Tamén haberá series de personaxes: recuperamos a Gaspariño, un personaxe con quen moitos nos criamos e que aínda ten moita vixencia.\nEu teño a serie "Brais aínda vive cos pais", que conta as aventuras dun trinteneiro, Guitián, outra sobre Fito e Pita, dous velliños bakalaeiros. Miguel Anxo Prado fai, en "Caderno de notas", unha reflexión sobre o tema de portada, Andrés Meixide aborda en "Metrópolis" os problemas da cidade. Idígoras & Pachi achégannos, a través de "Máis alá do telón de grelos", a súa peculiar visión das cousas que pasan no mundo. Ademais, colaboran certos autores cun artigo en clave de humor: agora, neste primeiro número, Manuel Rivas. Agardamos, a partir do segundo número, aumentar tanto o número de colaboradores como a cantidade dos contidos.\nE tamén teremos sempre un póster central (neste número, "As táboas de Teresa Táboas"), e ademais agasallamos unha foto do Rei "para as paixóns máis ardentes", pero isto é secreto, tes que mercar a revista para saber o que é...\nPois nada, agardaremos logo a que Retranca chegue aos quioscos, en novembro, para percorrer todas estas seccións, empapelar o cuarto con Teresa Táboas ou descubrir cal é ese agasallo sorpresa. E, sobre todo, rirmos con gana.\nPortada do primeiro 'Retranca'


Ana Pontón: "As prioridades do BNG son a saúde dos e das galegas e a protección económica das persoas afectadas pola crise" - Novas - BNG - Bloque Nacionalista Galego\nCualifica de “rácanas” as medidas do Estado: “Non se trata de aprazar senón de condonar o pago da hipotecas, é hora de que a banca devolva parte do rescate. Non podemos permitir que a crise a paguen os de sempre”, declarou\nInsiste en blindar Galiza para evitar a expansión do coronavirus, tras constatar o erro de non ter pechado territorios que actuaron como difusores do virus\nA nova data das eleccións: cando a crise sanitaria estea totalmente superada, nin un minto antes, explica. Pide que o Parlamento teña un papel destacado\n17 mar. 2020 - 20:33\nA portavoz nacional, Ana Pontón, arrancou a súa comparecencia, tras a reunión por videoconferencia co presidente da Xunta e co resto das forzas políticas, cunha mensaxe de recoñecemento e orgullo polo papel do pobo galego ante a crise do coronavirus, e cun sentido agradecemento ao extraordinario labor e entrega do persoal sanitario e de todas e cada unha das persoas que están traballando en servizos imprescindibles correndo riscos en beneficio do conxunto da cidadanía.\nPalabras de alento, tamén, para as persoas que padecen o virus e, moi especialmente, para as familias que perderan un ser querido. “Non están soas”, subliñou.\nPontón volveu destacar que a única prioridade é combater a pandemia e nese sentido o BNG traballa “para estar á altura e dar o mellor de nós para loitar contra este virus”. Xunto coa prioridade de sumar no que faga falta para minimizar os efectos sobre a saúde das persoas, a líder nacionalista apuntou a outra derivada da crise que preocupa, e moito, á formación que dirixe: a repercusión sobre a economía e o emprego.\nNo ámbito sanitario, trasladou a preocupación do BNG pola expansión do virus, tras insistir en blindar Galiza e mostrarse crítica coa decisión de non pechar aqueles territorios cun importante foco de coronavirus. “Dixemos que foi un erro non ter pechado os territorios que foron foco da expansión e os feitos dannos lamentablemente a razón, -indicou-, por iso hai que tomar medidas máis contundentes e blindar Galiza porque se ten demostrado que a restrición de movementos é unha medida eficaz para frear a expansión do virus”.\n“O Estado ven de establecer fronteiras con Portugal e con Francia, e Baleares ven de pecharse con cen casos. Aquí temos moitos máis e por iso dicimos que hai que blindar Galiza e bloquear portos, aeroportos e as principais vías de comunicación, non se pode agardar máis porque é unha medida efectiva”, alegou.\nNesta liña de protección da saúde a poboación, o BNG propón tamén paralizar toda a actividade económica que non sexa indispensable, para protexer ao máximo a todos os traballadores e traballadoras dun risco de contaxio.\nEvitar a destrución de emprego\nNo ámbito económico e laboral, a portavoz nacionalistas considera esencial “a seguridade económica das familias e das empresas do país, para evitar a destrución de emprego, que as persoas teñan garantidos os seus ingresos vitais, e que non se deixe caer a ninguén e a ningunha empresa do noso país”, explicou.\nNeste sentido, Pontón cualificou de “insuficientes” ás medidas anunciadas polo presidente do Goberno central, Pedro Sánchez, e mesmo tildou de avaras ás medidas que van dirixidas directamente á persoas qu poden perder ou ver recortados os seus ingresos polas consecuencias do estado de alarma. En concreto, citou cuestións como o pago da hipoteca, alugueiro ou facturas de servizos básicos.\n“Son rácanas e insuficientes as medidas destinadas as persoas que poidan pasar e estar nunha situación de vulnerabilidade, por exemplo, cando se fixa unha moratoria nas hipotecas mentres noutros países do entorno se establece a condonación. Desde o BNG propoñemos que se condonen como mínimo 3 coutas de hipoteca, se salvamos a banca con máis de 60.000 millóns de euros agora é o momento de que nos devolvan unha parte dese rescato feito co esforzo de todos e de todas”, argumentou.\nIgualmente, o Bloque pide eximir tamén durante tres meses do pago das facturas da luz, auga ou gas para todas as persoas, asalariadas ou autónomas, e tamén para as empresas afectadas nos seus ingresos polas medidas decretadas ante a pandemia. No ámbito económico e laboral, recalcou, “a prioridade é actuar para evitar a destrución de emprego, evitar que milleiros de persoas queden tiradas pola crise”, recalcou. “Non podemos permitir que a crise a paguen os de sempre”, sentenciou.\nDesde o consenso e a máxima garantía xurídica\nEn relación a decisión de deixar sen efecto o proceso electoral do cinco de abril, o BNG mantén o que leva días propoñendo: suspender os comicios e retomar a cita coas urnas cando a crise estea totalmente superada e en condicións adecuadas que garantan o dereito ao voto, decisión sempre desde o consenso político, coas máximas garantías xurídicas e cun horizonte claro.\n“Esa foi a decisión adoptada na reunión de hoxe: cancelar as eleccións coa máxima seguridade posible e cun criterio claro para retomar o proceso que non é outro que cando a crise estea superada. A urxencia neste momento e superar a crise sanitaria, a prioridade total. A partir de aí poñemos o contador porque queda nun segundo plano a competición electoral”, subliñou, ao tempo que se congratulaba pola capacidade de consenso das forzas políticas.\nPontón tamén trasladou que é preciso que o Parlamento teña un funcionamento, a través da Deputación Permanente, o máis completo posible porque estamos nunha situación de “anomalía democrática” e a sociedade necesita ver un parlamento “que funciona” e que o poder lexislativo desempeñe un papel activo para saír da crise. O BNG xa remitiu ao resto de grupos unha proposta para que a DP funcione como “un parlamento en pequeno” tras levantarse o estado de alarma, adoptando con medidas de impulso e de control, “lanzando unha mensaxe de unidade entre todas as forzas”.\n“E importante que o poder lexislativo que máis representa a vontade popular teña un papel activo para saír canto antes desta situación de emerxencia”, concluíu.


A única oposición ao Partido Popular, o BNG - Destacadas - Bloque Nacionalista Galego - Baiona - BNG - Bloque Nacionalista Galego\nBNG de Baiona 17 mar. 2015 - 16:16\nbng ao partido popular única oposición\nPleno da mancomunidade celebrada no día de hoxe, dezasete de marzo do dous mil quince, asuntos a tratar: recoñecemento extraordinario de crédito e obradoiro de emprego. O Partido Popular, gobernando nos tres concellos do Val Miñor asiste cos seus representantes.\nMáis como únicos representantes da oposición asisten, sós ante o perigo, Iago Pereira e Xabier Rodríguez, concelleiros do Bloque Nacionalista Galego en Baiona e Nigrán, respectivamente.\nNon existe mellor representación gráfica do que está a acontecer nos nosos concellos. A única alternativa aos gobernos do Partido Popular, os únicos que se toman en serio a súa representación institucional, son os concelleiros do Bloque Nacionalista Galego.\nQuizáis que a asistencia aos plenos da mancomunidade non teñan asignación de dietas teñan algo que ver con esta circunstancia, mais isto nunca foi un menoscabo para que os cargos públicos ostentados por representantes do BNG exercesen as súas obrigas. Responsabilidade, esforzo e adicación son fundamentais para que as institucións públicas volten a ostentar a función para o que realmente foron deseñada, o servizo á cidadanía.


Alcaldesas: María José Pose, Santa Comba - Lindeiros\nAlcaldesas: María José Pose, Santa Comba\nBy Lindeiros on\t 2 Maio, 2022 Santa Comba\nSanta Comba, 2 de maio do 2022 – A pasada semana Santa Comba aprobaba os seus orzamentos para o presente exercicio e un día antes Lindeiros falaba coa alcaldesa, María José Pose.\nExplicar en poucas liñas todo o sucedido nos últimos anos é misión imposible. María José Pose cheogou por primeira vez ao cargo de alcaldesa un ano antes das eleccións municipais do 2015, tras a dimisión de Antonio Landeira por motivos persoais. Nos comicios empata en concelleiros co Psoe de José Antonio Ucha que faise alcalde por ser a lista máis votada.\nEn maio do 2016 unha moción de censura devolve a María José Pose á alcaldía. No 2019 Ucha entrega o cargo de rexedor a David Barbeira, único concelleiro de Compromiso por Galicia. Psoe e Compromiso, Ucha e Barbeira, mantiveron unha loita desde o primeiro momento que rematou coa negativa do de Compromiso a ceder a alcaldía ao pasar dous anos.\nUcha acabou por apoiar unha moción de censura a quen lla fixese no pasado, María José Pose. Na primeira conversa de Lindeiros coa alcaldesa a primeira cuestión tiña que ser todo este percorrido político\nMaría José Pose recoñece que a primeira vez que foi alcaldesa non estaba nin na súa cabeza. Tivo que aprender desde cero as diferencias entre ser concelleira e convertrse en rexedora. Agora chegou cunha experiencia acumulada que pon enriba da mesa do despacho para sacar adiante ás súas propostas de xestión\nTras dous anos de liortas é obrigado preguntar pola situación na que o equipo de Pose atopou o concello, María José Pose explica que os proxectos que deixou sobre a mesa seguen aí sen ser desenvoltos, cre que o concello estivo parado durante estes dous anos\nComo comezabamos dicindo, a pasada semana eran aprobados en pleno os orzamentos municipais. Unhas contas que superan os nove millóns de euros e que María José Pose explicábanos un día antes\nA un ano das eleccións municipais a alcaldesa explica que será imposible facer todo o que quere pero espera que os plans que desenvolva sexan suficientes para volver a alcaldía sen apoios externos\nMaría José Pose é dos poucos alcaldes que non cobra soldo, é algo a valorar e máis nos tempos que vivimos. Fala con agarimo do seu pobo, Santa Comba, e transmite sinceridade e seguridade cando explica as situacións vividas e os proxectos que propón. Escoitando os plenos municipais nótase en ocasións a condescendencia coa que a tratan en certas ocasións desde a oposición pero ese machismo latente, tan habitual no rural galego, dou en oso con ela. O tempo e os veciños serán os que xulguen o traballo de María José Pose.\nalcaldes Bisbarra Entrevistas Politica PP\nUcha e Fajín expulsados de forma definitiva do Psoe\nA Vía Céltica busca o seu oco entre as rutas xacobeas\nDenunciarán no Parlamento a destrución dun humidal en Santa Comba


DOG Núm. 5 Luns, 11 de xaneiro de 2021 Páx. 1149\nO Consello de Administración de Xesgalicia, Sociedad Gestora de Entidades de Inversión de Tipo Cerrado, S.A.U., en relación á contratación dunha persoa para dar cobertura ao posto de director/a financeiro/a e de control, adoptou os seguintes\nDenominación do posto: Director/a financeiro/a e de control.\nDependencia: Xesgalicia, SGEIC, S.A.U.\nForma de provisión: concurso (persoal directivo, ao amparo do artigo 110 da Lei 16/2010, do 17 de decembro).\nDirectivo do grupo 3, nivel 2.\nTipo de persoal: persoal directivo (relación laboral de carácter especial: persoal de alta dirección).\nBases reguladoras da convocatoria da selección para o posto de director/a financeiro/a e de control de Xesgalicia, SGEIC, S.A.U.\nEsta convocatoria ten por obxecto a cobertura do posto de director/a financeiro/a e de control de Xesgalicia, SGEIC, S.A.U. (en adiante Xesgalicia).\nO vínculo da persoa seleccionada formalizarase mediante contrato laboral de alta dirección ao amparo do previsto no Real Decreto 1382/1985, de 1 de agosto, polo que se regula a relación laboral de carácter especial do persoal de alta dirección, no artigo 17 do Decreto 119/2012, do 3 de maio, polo que se regulan as retribucións e percepcións económicas aplicables aos órganos de goberno ou dirección e ao persoal directivo das entidades do sector público autonómico e na Lei 16/2010, de 17 de decembro, de organización y funcionamento da administración xeral e do sector público autonómico de Galicia.\nO/a director/a estará suxeito/a ao réxime de incompatibilidades dacordo co establecido no artigo 2.1.h) da Lei 53/1984, de 26 de decembro, de incompatibilidades do persoal ao servicio das administracións públicas, entre outros:\nNon poderá compatibilizar a súa actividade pública co desempeño, por si ou mediante substitución de persoa interposta, de calquera outro posto, profesión ou actividade, públicos ou privados, pola súa conta ou allea.\nDurante os dous anos seguintes á data do seu cese, non poderá realizar actividades privadas relacionadas con expedientes sobre os que ditara resolución no exercicio do seu cargo nin firmar contratos de asistencia técnica, de servicios ou similares coas administracións públicas. A aplicación deste pacto de non concorrencia (regulado no artigo 8 do Real decreto 1382/1985, do 1 de agosto) xustifícase por razóns de confidencialidade e implicará unha compensación económica adecuada ao/á director/a seleccionado/a.\n3. Funciones do/a director/a.\nSon funcións propias do/a director/a financeiro/a e de control, sen carácter exhaustivo, as seguintes:\n– Exercicio das facultades de representación e actuación que lle sexan outorgadas.\n– Dirección do área financeira no relativo aos procesos de contabilidade, planificación financeira e tesoureira.\n– Responsable da elaboración e presentación dos estados financeiros anuais e intermedios, así como das obrigacións tributarias, tanto da sociedade xestora como das entidades de capital-risco por ela xestionadas.\n– Responsable de auditoría interna da Entidade.\n– Control e seguimento do orzamento anual, análise das posibles desviacións e proposta de medidas correctoras.\n– Mantemento do sistema de reporting aos órganos internos e organismos externos.\n– Soporte e asesoramento ás demais áreas dentro da Entidade das materias relacionadas coas súas funcións e dentro da súa categoría.\n4. Requisitos dos/as aspirantes.\nOs/as aspirantes deben reunir los requisitos seguintes:\na) Ter nacionalidade española, ou ter nacionalidade de outro Estado sempre que se cumpran os requisitos do artigo 57 da Lei 7/2007, do 12 de abril, do Estatuto básico do empregado público, respecto ao acceso ao emprego público de nacionais de outros estados.\nb) Non padecer enfermidade nin estar afectados por limitación física o psíquica incompatible co desempeño das funcións correspondentes.\nd) Non ter sido separado do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en situación de inhabilitación absoluta ou especial para emprego ou cargo público por resolución xudicial, para exercer funcións similares ás que desempeñaba, no que fora separado ou inhabilitado. No caso de ser nacional doutro Estado, deberase acreditar tamén non encontrarse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, y nos mesmos termos, ao acceso ao emprego público.\nf) Estar en posesión dunha titulación superior universitaria de: licenciatura ou grao en Economía, Empresariais, Administración e Dirección de Empresas, ou titulación equivalente. No caso de equivalencia u homologación deberá xustificarse con certificado expedido polo organismo competente para establecela.\ng) Inscrición no ROAC vixente ou durante un mínimo de 2 anos.\nEstes requisitos, excepto a inscrición no ROAC deberán cumprirse tanto no momento da selección como no da formalización do contrato.\n5. Solicitudes e prazo de presentación.\nAs solicitudes para participar nesta convocatoria se presentarán nos rexistros e oficinas previstos no artigo 16 da Lei 39/2015, do 1 de outubro, do procedemento administrativo común das administracións públicas. Asemade deberase remitir, por correo electrónico á dirección xesgalicia@xesgalicia.org, antes da finalización do prazo de presentación de solicitudes, una copia da solicitude rexistrada que incorpore a totalidade de documentación presentada.\nA presentación da solicitude implica o coñecemento e aceptación destas bases reguladoras e, segundo o establecido nos artigos 2 e 3 do Decreto 255/2008, do 23 de outubro, polo que se simplifica a documentación para a tramitación dos procedementos administrativos e se fomenta a utilización de medios electrónicos, implicará a autorización a Xesgalicia, SGEIC, S.A.U., para comprobar os datos de carácter persoal que figuren no documento DNI/NIE da persoa que teña a condición de interesada, por medio do acceso telemático ao servizo horizontal de acceso ao Sistema de verificación de datos de identidade y de residencia do Ministerio das Administracións Públicas. En caso contrario, o/a solicitante poderá denegar expresamente o consentimento; neste caso deberá presentar coa solicitude, una copia cotexada do documento de identidade en vigor.\nOs/as aspirantes deberán presentar, xunto coa solicitude, os seguintes documentos:\nCopia cotexada do título universitario exixido ou certificación académica que acredite a realización dos estudos para a obtención do título o, no seu caso, documento que acredite fidedignamente a posesión do título académico.\nUn orixinal, copia cotexada ou copia con código electrónico de autenticidade (código CEA) do informe de vida laboral ou do certificado de abono das cotas ao réxime de autónomos cando se alegan servicios profesionais por conta propia. A experiencia profesional xustificarase ademais, con calquera outro documento que permita acreditar a experiencia reflexada na declaración responsable, tales como contratos de traballo por conta allea ou propia, acta de toma de posesión de cargos públicos ou funcionario público, certificado de tarefas, etc.\nXunto coa solicitude presentarase fotocopia cotexada da correspondente resolución do Instituto de Contabilidade e Auditoría de Contas que acredite a inscrición no ROAC.\nCoa solicitude deberse relacionar de forma individualizada cada un dos méritos que se aleguen e presentar a documentación acreditativa para a súa valoración (cursos, máster, doutorado...) mediante a presentación de fotocopia cotexada dos títulos ou certificados correspondentes á especialización, doutorado, máster ou postgrao nos ámbitos establecidos, así como ás actividades formativas.\nO coñecemento de idiomas xustificarase mediante a presentación de fotocopia cotexada dos correspondentes certificados ou documentos acreditativos.\nAs persoas aspirantes deberán entregar un documento que recolla una presentación elaborada en formato power point (ou formato similar) tendo en conta que o tempo de exposición posterior non poderá superar os 20 minutos. O documento deberá seguir como orientación os contidos expresados no Anexo IV.\nO domicilio que figure na solicitude considerarase como o único válido para os efectos das notificacións y serán responsabilidade do/a aspirante tanto os erros na súa consignación como a comunicación de calquera cambio.\nO prazo para a presentación das solicitudes terminará o décimo día hábil, contado dende o día seguinte ao da publicación do anuncio da convocatoria no Diario Oficial de Galicia.\nTrala finalización do prazo de presentación das solicitudes de participación, Xesgalicia revisará as solicitudes e aprobará as listas provisionais de admitidos/as e excluídos/as, con indicación das causas de exclusión. As listas provisionais anonimizadas publicaranse na páxina web de Xesgalicia.\nAs persoas interesadas disporán dun prazo de tres (3) días hábiles, contados dende o seguinte o da súa publicación na páxina web, para presentar as reclamacións que consideren oportunas.\nUnha vez resoltas as reclamacións, ditarase resolución aprobando as listas definitivas de persoas admitidas e excluídas. Esta resolución farase pública na páxina web de Xesgalicia.\nTodas as publicacións referidas a esta convocatoria faranse ademais no taboleiro de anuncios sito na planta baixa da sede social de Xesgalicia situada na rúa Ourense número 6, 15701 Santiago de Compostela.\nEsta Sociedade, en cumprimento da Lei orgánica 15/1999, de 13 de decembro, de protección de datos de carácter persoal, custodiará e tratará a documentación recibida de forma confidencial e unicamente co obxecto de valorar as candidaturas presentadas, non almacenándose por ningunha vía, ficheiro ou medio, nin sendo cedida, en todo ou en parte a terceiras persoas ou entidades.\nO tribunal de selección será nomeado polo Consello de Administración de Xesgalicia e constituirase una vez publicada na web de Xesgalicia a relación definitiva de aspirantes.\nO tribunal estará constituído por tres membros, que deberán posuír una titulación académica de igual o superior nivel á solicitada como requisito aos aspirantes, e estará composto por:\n– 1 secretario.\nSerán de aplicación a este órgano as instrucións relativas ao funcionamento e actuación dos órganos de selección aprobadas pola Resolución do conselleiro de Presidencia, Administracións Públicas e Xustiza do 11 de abril de 2007 e no acordo adoptado no Consello da Xunta do 8 de abril de 2010.\nCorrespóndelle ao tribunal as funcións relativas á cualificación dos aspirantes e á adopción, en xeral, de cantas medidas sexan precisas para o desenvolvemento correcto de las probas selectivas e a resolución de incidencias, polo que no se poderá disolver ata a correspondente firma do contrato do aspirante que resulte seleccionado/a.\nAsí mesmo, o tribunal deberá resolver tódalas dúbidas que se puidesen xerar, así como as situacións derivadas daqueles casos non recollidos nesta convocatoria, axustándose, en todo momento, á normativa de aplicación.\nO tribunal de selección deberá contar coa presencia de todos os membros. Os acordos do tribunal adoptaranse por maioría simple de votos, ostentando o/a Presidente, en caso de empate, voto de calidade.\nDe cada reunión, o/a Secretario/a do tribunal levantará unha acta, no que recolla os membros presentes, o lugar e a data, o resultado das probas e cantos detalles sexan necesarios para acreditar o contido da sesión.\nO tribunal terá a súa sede, para os efectos de notificación e incidencias na sede de Xesgalicia, Sociedad Gestora de Entidades de Inversión Colectiva de Tipo Cerrado, S.A.U., rúa Ourense, nº 6, 15701 Santiago de Compostela, onde se atenderán cantas cuestións sexan formuladas en relación co proceso selectivo.\nO tribunal poderá solicitar o asesoramento de especialistas nas materias obxecto das probas desta convocatoria, que terán voz pero non voto.\nUnha vez comprobado o cumprimento dos requisitos exixidos, a selección será efectuada polo procedemento de concurso, que constará de dúas fases, e consistirá na valoración dos méritos alegados e acreditados polos/as aspirantes que se puntuarán de acordo co seguinte baremo, cunha puntuación máxima de 100 puntos.\nA primeira fase consistirá na valoración dos méritos alegados polos aspirantes que se puntuarán de acordo co seguinte baremo, cunha puntuación máxima de 55 puntos conforme á seguinte distribución:\n1.1. Formación. Puntuación máxima de 20 puntos.\nPor formación valoraranse os cursos, másters ou postgraos, todos eles impartidos por centros oficiais de titularidade pública o privada, así como aqueles realizados polas empresas dentro dos programas de formación interna para a capacitación dos seus traballadores, estes últimos, especialmente no sector da auditoría e control e en todo caso, relacionados coas funcións do posto a cubrir, ata un máximo de 20 puntos, coa seguinte baremación:\n1.2. Experiencia. Corresponde a esta parte a puntuación máxima de 30 puntos.\nValorarase o tempo de experiencia en postos con tarefas relacionadas coas funcións do posto a cubrir. Valoración:\nOutorgaranse 0,4 puntos por mes de experiencia acreditada, puntuándose a partir do mes 36 (non incluído).\n1.3. Formación acreditada en coñecemento de inglés. Corresponde a esta parte a puntuación máxima de 5 puntos.\nDado que o inglés é o idioma estranxeiro do que máis termos empregará o/a candidato/a seleccionado/a no seu traballo diario e aquel no nacen as principais novidades tanto no ámbito financeiro en xeral como máis especificamente no entorno do capital-risco e a inversión en novas empresas, debido á tradición e importancia destas entidades nos países anglosaxóns, valoraranse os coñecementos que o candidato teña deste idioma en función das certificacións de nivel de inglés presentadas, segundo a seguinte baremación:\nN. intermedio: 2º curso\nN. avanzado: 2º curso\nA valoración será a correspondente á certificación que outorgue unha maior puntuación, sen que en ningún caso sexan acumulativas.\n1.4. Para acceder á 2ª fase do procedemento selectivo, o/a candidato/a deberá obter polo menos unha puntuación agregada de 30 puntos na fase 1ª. Calquera candidato/a cunha puntuación inferior á sinalada, será excluído/a do procedemento de selección.\nA relación provisional coas puntuacións obtidas polos aspirantes publicarase na páxina web de Xesgalicia. As persoas interesadas disporán dun prazo de tres (3) días hábiles, contados dende o seguinte ao da publicación na páxina web, para presentar as reclamacións que consideren oportunas.\nUnha vez resoltas as reclamacións, ditarase resolución mediante a que se aprobe a lista anonimizada coas puntuacións definitivas da fase 1ª. Esta resolución farase pública na páxina web de Xesgalicia.\nO/as candidatos/as que superen a primeira fase do procedemento selectivo serán convocados, nun prazo máximo de tres (3) días hábiles dende a publicación da lista coas baremacións definitivas da primeira fase, para a exposición da presentación remitida.\n2ª fase: exposición da presentación remitida e entrevista persoal.\nA segunda fase do proceso selectivo consistirá na exposición dun traballo e a realización dunha entrevista persoal (o/as candidatos/as poderán ser convocados a tales efectos ben presencialmente ou telemáticamente) que se puntuarán segundo o seguinte baremo, cunha puntuación máxima de 45 puntos conforme á seguinte distribución:\n2.1. Presentación e exposición asociada: O documento deberá contemplar e incluír dúas áreas temáticas:\nÁrea I: contas anuais: presentación das contas anuais do ano 2019 das entidades Sodiga Galicia, S.C.R., S.A. e de Galicia Innova Tech Ficc, xestionadas por Xesgalicia.\nÁrea II: control interno: presentación sobre o modelo de control interno proposto para Xesgalicia e para as entidades por ela xestionadas.\nOs/as aspirantes deberán facer unha exposición oral do documento presentado, cunha duración máxima de 20 minutos. Os candidatos deberán asistir, asemade, cos documentos e follas de traballo (en formato electrónico) que serviron de base para a elaboración da presentación. Tralo tempo de exposición, o tribunal de selección formulará cantas cuestións considere oportunas.\nA puntuación máxima correspondente a esta proba é de 35 puntos, empregando o tribunal os seguintes criterios de valoración:\nComprensión do negocio de Xesgalicia: ata 5 puntos.\nNivel de coñecemento sobre a materia obxecto de exposición: ata 5 puntos.\nValoración das conclusións: ata 5 puntos.\nCapacidade para comunicar conceptos e conclusións, eficacia e claridade na exposición, capacidade crítica e de síntese: ata 5 puntos.\nCalidade do documento de presentación en termos de claridade, contido e estrutura: ata 5 puntos.\nCapacidade de resposta adecuada ás cuestións formuladas: ata 5 puntos.\nDurante a quenda de preguntas da exposición do traballo, formularase algunha cuestión en inglés que o/a candidato/a deberá responder no dito idioma: ata 5 puntos.\nA data e o lugar establecidos para a exposición e defensa das presentacións serán publicados na web de Xesgalicia con dous (2) días hábiles, polo menos, de anticipación á sinalada para o seu inicio.\nOs/as candidatos/as deberán presentarse á proba provistos de DNI ou documento fidedigno acreditativo da súa identidade.\n2.2. Entrevista persoal.\nA entrevista terá unha duración máxima de trinta (30) minutos e terá carácter persoal, sendo entrevistado/a cada candidato/a polo tribunal de forma individualizada ao resto de candidatos/as.\nA entrevista ten por finalidade obter un mellor coñecemento do/a candidato/a, grazas á comunicación directa que a entrevista posibilita. Asemade a entrevista permite ao candidato presentarse ante a organización, argumentar a súa experiencia e ter a oportunidade de resolver dúbidas ao respecto do posto de traballo ao que está aspirando.\nA entrevista terá lugar a continuación da exposición referida no apartado anterior e será cualificada, segundo a valía dos/as candidatos/as, de 0 a 10 puntos.\n9. Cualificación e lista de persoas seleccionadas.\nNo caso de empate na puntuación total, dirimirase a favor da persoa que obteña maior puntuación na parte de exposición da presentación.\nDe persistir o empate, resolverase a favor do/a aspirante que obtivera a maior puntuación na parte de experiencia laboral. Se aínda así persiste o empate, resolverase polo tribunal a favor do/a aspirante que obtivera a maior puntuación na entrevista persoal.\nUnha vez finalizado o proceso de selección, o tribunal publicará na páxina web a lista anonimizada provisional das puntuacións obtidas polos aspirantes con indicación do/a candidato/a seleccionado/a. Concedera/se un prazo de tres (3) días hábiles dende a publicación para presentar alegacións. Una vez resoltas, no seu caso, as alegacións presentadas, o tribunal emitirá a proposta da lista definitiva de puntuacións obtidas polos/as aspirantes con indicación do/a candidato/a seleccionado/a. O tribunal elevará esta proposta ao órgano competente da Entidade, que ditará o acordo polo que se aprobe a listaxe definitiva de puntuacións obtidas polos aspirantes con indicación do/da candidato/a seleccionado/a e o seu nomeamento.\nA listaxe anonimizada definitiva de aspirantes, ordenados de maior a menor puntuación, conformará a lista de espera. No caso de renuncia, cubrirase o posto co/a aspirante seguinte da lista de espera. De igual modo procederase no caso da non superación do período de proba por parte do/a aspirante.\nDe non presentarse solicitudes, de non cumprir ningunha das rexistradas os requisitos exixidos ou de ser considerado que ninguén dos/as candidatos/as resulta idóneo para o posto, a convocatoria será declarada deserta mediante resolución do tribunal de selección de Xesgalicia que se publicará no Diario Oficial de Galicia.\n10. Formalización do contrato.\nA incorporación ao posto de traballo efectuarase dentro dos quince (15) días naturais seguintes ao requirimento formal por parte de Xesgalicia.\nEntregarase un documento que recolla unha presentación elaborada en formato power point (ou formato similar). A presentación deberá incluír dúas áreas temáticas:\nÁrea I. Contas anuais: presentación das contas anuais do ano 2019 das entidades Sodiga Galicia, S.C.R., S.A. e de Galicia Innova Tech Ficc, xestionadas por Xesgalicia.\nÁrea II. Control Interno: presentación sobre o modelo de control interno proposto para Xesgalicia e para as entidades por ela xestionadas.\nPropóñense a modo de índice os seguintes contidos para a exposición dos/as candidatos/as acerca de cada unha das dúas áreas temáticas:\nAnálise das últimas contas anuais da sociedade/fondo:\nAnálise patrimonial da estrutura do balance e a súa evolución.\nAnálise estática e dinámica da conta de resultados da sociedade/fondo.\nAnálise dos principais indicadores de liquidez, solvencia e rendibilidade da sociedade/fondo.\nCriterios de valoración, análise e evolución da carteira de investimentos.\nValoración económico-financeira da evolución e situación actual da sociedade/fondo.\nPropostas de mellora a futuro.\nÁrea II. Control interno:\nExposición da estrutura de control interno considerada como máis axeitada dada a natureza, os obxectivos e a actividade de Xesgalicia.\nObxectivos principais da función de control interno.\nFerramentas e estratexias de control interno.\nModelo e enfoque de control interno proposto.


Vieiros: Galiza Hoxe - Bruxelas abre unha investigación sobre o rescate de DoubleClick por Google\nPERIGO PARA OS INTERNAUTAS\nBruxelas abre unha investigación sobre o rescate de DoubleClick por Google\nDespois de que Facebook se adicara a vender o perfil dos seus internautas aos publicitarios, a Comisión Europea bloqueou onte, temporalmente, a compra do control propagandístico DoubleClick por Google.\nRedacción - 18:48 14/11/2007\nTags: datos DoubleClick Google privacidade publicidade usuarios\nO pasado mes de abril, o xigante americano anunciara querer readquirir a DoubleClick por 3,1 mil millóns de dólares (2,12 mil millóns de euros). Desde entón, as autoridades australianas da competencia e o regulador brasileiro deron luz verde. Pola súa banda, o executivo europeu anunciou abrir unha investigación profunda sobre os riscos de "prácticas contrarias á competencia" e de "prexuízos aos consumidores". A dirección da competencia comprométese a facer unha análise de cinco meses e deberá pronunciarse o 2 de abril de 2008.\nAmeaza sobre a vida privada dos internautas\nSe a Comisión Europea advertiu que non se interesaría máis ca polo impacto que esta compra terá no mercado, as críticas refírense principalmente aos riscos de atentados contra a vida privada. Google xa é un coloso da información. Con DoubleClick converteríase nunha entidade comercial que saberá máis sobre os usuarios que os propios usuarios. DoubleClick é a sociedade de publicidade online máis importante. Actúa como un intermediario entre publicistas e editores de sitios de Internet, organizando a colocación de publicidade sobre as páxinas web.\nNos Estados Unidos, o Federal Trade Comisión (FTC) debería, pola súa banda, emitir o seu ditame de aquí a finais do ano. Fai sete anos, segundo Wired, a FTC xa se preocupara pola compra de DoubleClick de Abacus, a máis importante base de datos persoais americanos.


ROTEIRO "DEDALVS EN COMPOSTELA" - O Galo\nROTEIRO "DEDALVS EN COMPOSTELA"\nA SELIC (semana do libro de Compostela) terá lugar a primeira semana de xuño de 2019 na Quintana de Santiago de Compostela.\nO roteiro "Dedalus en Compostela" organízase dentro das actividades desta semana adicada ao libro.\nO percorrido, guiado por Richard Rivera, realizarase o venres 7 de xuño de 2019, ás 18 horas, iniciándose na porta da Selic, instalada na Quintana.\nPara asistir cómpre facer a inscrición, canto antes, pois as prazas son limitadas, neste correo electrónico: selic2019@santiagodecompostela.gal\nA narración "Dedalus en Compostela", publicada en 1929 no número 67 da Revista Nós, do 25 de xullo, foi reeditada en 1961 pola Editorial Galaxia, baixo supervisión do propio Risco, quen ordenou suprimir varios anacos do texto.\nA acción desenvólvese en Compostela o xoves da Ascensión de 1926. Nas rúas compostelás coinciden o propio Risco e Stephen Dedalus, personaxe creado por James Joyce como o seu "alter ego". O narrador, en primeira persoa, é o propio Vicente Risco que nos informa de que, durante o inverno, xa coincidira con Dedalus en Ourense no seu despacho da rúa de Santo Domingo. Tamén explica que o encontro se produce no mundo do imaxinable, pois, ao atopárense en Ourense, Dedalus tiña 43 anos (a idade de Dedalus en Ulises), mais no encontro en Compostela Dedalus só conta con 19 anos (a idade de Dedalus en Retrato do artista cando novo).\nEsta narración permítenos facer o percorrido que "realizaron" Vicente Risco e Stephen Dedalus. Saber que edificios sobresaían daquela pola súa modernidade, a ubicación de comercios rexentados por integrantes das Irmandades da Fala ou descubrir como a libreria Niké atraía os visitantes. Asemade, constatamos como a conversa se sitúa dentro do universo simbólico de Santiago ao centrarse na identidade e na relixiosidade, dúas cuestións que de xeito diferente gravitan no imaxinario de James Joyce e de Risco.


Coruña Futura celebra o seu terceiro foro\nPublicado en:\t 1 Xullo, 2014\t Actualizado en:\t 23 Febreiro, 2018\t Escrito por:\tBannister 02\tCategorizado en:\tActualidade\nO terceiro foro de Coruña Futura, titulado Ciudades con proyecto, tivo lugar o pasado 30 de xuño no Museo Nacional de Ciencia y Tecnología (Muncyt), e contou coa asistencia de máis de 150 personas. As sesións puideron ademais seguirse en directo a través de internet. Os relatores foron os arquitectos, Jaime Lerner e Anthony Mallows, e o alcalde de Pamplona, Enrique Maya. Os tres compartiron as súas experiencias e iniciativas innovadoras, polas que contan cun gran prestixio internacional, e estiveron acompañados polo presidente da Fundación Emalcsa, o alcalde Carlos Negreira, e o presidente da Fundación Metrópoli, Alfonso Vegara.\nAta o momento, máis de 900 cidadáns de A Coruña e a súa área metropolitana participaron xa nesta iniciativa, entre os tres foros e as distintas reunións sectoriais que se celebraron. A partir das súas ideas e aportacións se deseñaron catro vectores clave, que sintetizan as iniciativas presentadas en edicións anteriores e que foron sometidos á valoración dos representantes sociais reunidos no Muncyt. Son os seguintes:\nCoruña Verde e Azul. Prantexa a mellora ambiental e paisaxística do territorio, a creación dunha malla verde, unha rede para peóns e bicicletas e a recuperación dos paisaxes rurais, entre outras iniciativas, algunhas das cales xa están en marcha. É o caso do carril bici metropolitano ou o ciclo da auga. Para o alcalde, a xestión e tratamentos de residuos sólidos urbanos e o transporte metropolitano son algúns dos seguintes retos.\nA cidade tecnoindustrial A Coruña – Arteixo, con influencia ata Carballo e Cerceda. O seu epicentro será o porto exterior de Punta Langosteira, e terán unha importancia clave os polígonos de A Grela, Sabón e Morás, que xeran unha rede de enclaves do solo industrial sobre a que debe descansar toda a actividade xerada pola infraestrutura portuaria.\nCoruña Emerge, unha iniciativa que recolle a aposta pola Avenida da Innovación, ao longo do Paseo da Marina e a Avenida Alfonso Molina. Será o eixe da economía do futuro na cidade e integra, ademais, os proxectos do Porto Urbano, o distrito da creatividade (Centro Histórico), a avenida da Saúde e a Cidade do Coñecemento. Neste ámbito, terán a súa localización actividades económicas asociadas aos clúster marítimo-portuario, turismo, calidade de vida e saúde, clúster dixital e o de solucións urbanas. Tamén será fundamental a colaboración coa Universidade e a figura do Cidea, o centro de produción de deseño que se localizará na antigua Comandancia de Obras.\nAnterior Entrada A exposición sobre María Pita poderá visitarse ata o 7 de marzo\nSeguinte Entrada Convenios con INCYDE e a Cámara de Comercio sobre emprendimiento


As ximnastas rusas Arina e Dina Averina darán unha masterclass en Santiago\nO club Viravolta acolle a xornada o sábado, e un campionato e gala o domingo ao que acudirá Natalia García Timofeeva | O evento está amadriñado pola olímpica Carolina Rodríguez\nAs ximnastas rusas Arina e Dina Averina darán unha masterclass en Santiago / CLUB VIRAVOLTA\nEsta fin de semana, o Club Viravolta ten dobre cita. O sábado 20, as irmás rusas Arina e Dina Averina, dúas das mellores ximnastas do panorama internacional, darán unha masterclass no colexio Peleteiro. O domingo 21, celebrarase en Santiago de Compostela un campionato-gala, no que estará presente Natalia García Timofeeva, referente na ximnasia rítmica española.\nAdemais, o evento da Gala Viravolta-Jael estará amadriñado por Carolina Rodríguez, ximnasta olímpica. A cita terá lugar desde as 10:00 horas no Multiusos Fontes do Sar.\nAs irmás Averina en Santiago\nNa xornada do sábado, as ximnastas rusas, líderes na ximnasia rítmica mundial, impartirán unha sesión de mañá para as nenas e nenos de nivel autonómico e outra na tarde para as deportistas de nivel nacional.\nA convocatoria foi todo un éxito, xa que todas as prazas se esgotaron o mesmo día da súa saída, segundo informan desde o Viravolta. A iniciativa está organizada en colaboración coa Xunta de Galicia, o Xacobeo 21-22 e o Concello de Santiago.\nUna publicación compartida de Arina and Dina Averins (@arishadina1998)\nCarolina Rodríguez e Natalia García, na gala do Viravolta\nAo día seguinte, celebrarase a Gala Viravolta-Jael co VII Torneo Viravolta-Jael no Multiusos do Sar coas ximnastas Carolina Rodríguez como madriña e Natalia García como convidada. Esta última ximnasta anunciou a súa retirada recentemente, o que fai aínda máis especial a súa presenza en Santiago de Compostela.\nNa competición citaranse máis de 12 clubs de todos os puntos de España, sumando a preto dun cententar de ximnastas. Así mesmo, o torneo serve como preparación ao campionato de España de ximnasia rítmica que terá lugar en Valladolid a vindeira semana.\nAdemais, a Gala Viravolta-Jael será benéfica. Todo o importe recaudado nas entradas irá donado íntegramente á Fundación ASANOG, en axuda a nenas e nenos oncolóxicos de Galicia.\nEntre os nomes destacados da gala, ademais das irmás ximnastas Averina, tamén estarán presentes as rusas Ekaterina Selezneva e Aleksandra Soldatova, as internacionais españolas Paula Serrano, Sol Martínez e Cristina Korniychuk, a adestradora Ruth Fernández, Candela Martínez, bronce estatal, e a súa nai, Marta Bobo, olímpica en Los Ángeles 1984.\nEtiquetas Arina AverinaClub ViravoltaDina AverinaSantiago de CompostelaviravoltaXimnasia rítmica\n"Cando cheguei a meta dixéronme que non era só récord de Europa, senón tamén récord do Mundo. Foi brutal" "A...


A Concellería de Xuventude organiza un concurso de batallas de baile urbano o sábado no Pavillón dos Remedios | Xornal Galicia Sur\nA inscrición é gratuíta e pode realizarse por correo electrónico ata o inicio do evento\nO vindeiro sábado, 9 de xuño, entre as 15:30 e as 22:00 horas, o Pavillón de Os Remedios acollerá o concurso de Bailes Urbanos “Shake what you Got”, unha actividade organizada pola Concellería de Xuventude en colaboración coa Escola de Danza Estilo Libre. Se trata dun concurso de baile no que os participantes enfrontaranse entre si ante un xurado recoñecido a nivel internacional.\nO salón de plenos do Concello acolleu este martes a presentación desta iniciativa que pretende potenciar o coñecemento e práctica das danzas urbanas na nosa cidade. Asi o sinalou a concelleira de Xuventude, Sofía Godoy, quen manifestou que é unha actividade pioneira, gratuíta, na que participarán grandes talentos do baile, e que dará visibilidade ás persoas que o practican na cidade, coa confianza de que será un evento coa forza suficiente para repetilo o próximo ano. O director de Estilo Libre, Hugo Alonso e a bailarina Evia Gago avanzaron que o evento terá “unha calidade enorme” polo gran nivel dos bailaríns que participarán, polo que recomendaron ao público que non perda a oportunidade de asistir.\nO concurso está organizado a modo de batallas entre participantes, que competirán en dúas categorías: “All Styles” (que inclúe diversos tipos de baile coma o hip hop, house, FunkStyle, Voguing ou Dancehall); e outra competición exclusiva para bailaríns de “Hip Hop”, xa que adoitan ser os máis numerosos.\nAntes dos enfrontamentos finais se realizará unha preselección de bailaríns a través dun sistema de “batallas” de dous contra dous, que terán unha duración de 45 segundos. Nesta fase non están permitidas as coreografías en parella, aínda que a partires de cuartos si estarán permitidas.\nUnha vez que o xurado teña as quince mellores parellas, estas se enfrontarán en oitavos de final (unha saída por bailarín) cartos de final (unha saída), semifinal (dúas saídas) e final (dúas saídas).\nO xurado estará composto por tres expertos de recoñecido prestixio internacional. Dende Lisboa o bailarín de hip hop Claudio “Comics”, gañador de numerosas batallas internacionais; dende Barcelona o bailarín de “house” Rommel; e dende Vigo, a bailarina de hip hop Diana Ballesteros (DiiFeeling). A música correrá a cargo do dj lisboeta Nelsonig.\nA inscrición é gratuíta a través do e-mail shakewhatyougotou@gmail.com e está aberta todo o que o desexe co único requisito de ter, como mínimo, nove anos. As persoas interesadas poderán anotarse ate o propio sábado, ás 16:30 horas. Deberán enviar o nome da parella, integrantes de cada parella, a súa idade, cidade de onde proceden e un teléfono de contacto.\nOs gañadores do Shake what you Got conseguirán un pase como invitados ó próximo Respect Your Style, que se celebrará en Barcelona en abril de 2019.\nOs primeiros clasificados dambas categorías percibirán un premio de 200 euros (100 euros para os segundos clasificados). Ademais, na categoría All Styles o gañador obterá un pase directo a oitavos no concurso Respect Your Style (Barcelona), mentres que o vencedor da categoría hip hop terá un pase directo a oitavos na edición deste concurso do vindeiro ano.\njunio 5, 2018\tpor Xornal OU\t0 comments 287 visitasen Concellos, Ourense\nSiguiente: A XXXIII “Xuntanza Internacional de Gaiteiros” reúne a músicos de Galicia, Asturias, Escocia, Irán, India e Xapón\nAnterior: A demanda histórica dos veciños de Tarascón consistente na ampliación da ponte sobre a vía do tren, en marcha desde Fomento\nOurense será a primeira cidade con baños públicos adaptados para persoas ostomizadas coa colocación de cabinas nos baños de homes e mulleres do Auditorio e dos Remedios\nfebrero 18, 2019\t0 comments 240 visitas\n“Queremos que as persoas con ostomías e bolsas intestinais poidan facer a súa vida ...\nA Universidade Popular ofrecerá 140 cursos de formación e un 30% máis de prazas no vindeiro curso, no que cobrará peso a formación en temática social\nseptiembre 28, 2018\t0 comments 297 visitas\nO alcalde de Ourense, Jesús Vázquez, destacou que os novos cursos “abarcarán temáticas tan diversas ...\nO Concello xa tramita máis de 800.000 euros en axudas para a reforma de 44 edificios dentro das tres ARRUs\nnoviembre 24, 2016\t0 comments 421 visitas\nA xunta de goberno local vén de aprobar 224.875 euros en 15 inmobles das áreas ...


Paseos pola Coruña Literaria…con Manel Cráneo – fancomic.es\nFecha: Lun, 9-mayo-2022Autor/a: Antonio Picallo 0 Comentarios\nOs Paseos pola Coruña Literaria, que organiza Normalización Lingüística do Concello da Coruña xunto coa Asociación de Escritores/as en Lingua Galega (AELG), teñen datas e protagonistas para esta primavera. Aquí en Fancomic interésanos moito a que vai facer Manel Cráneo por diferentes localizacións da cidade. Será o próximo sábado 14 de maio, ás 12.00 h.:\n«A Coruña, capital da banda deseñada galega», con Manel Cráneo\nReimundo Patiño, as Xornadas de cómic que se realizaban no Fórum Metropolitano a primeiros dos 90, o festival «Viñetas desde o Atlántico», as librarías especializadas, Polaqia, Demo Editorial e a plataforma Coruña Gráfica. Unha volta polo panorama autoral local.\nAs inscricións faranse exclusivamente a través do correo inscricionslingua@coruna.gal desde o luns anterior (9 de maio) , ata que se esgoten as prazas. A duración é de aproximadamente unha hora e media. O lugar de saída para comezar o paseo comunicarase no correo de confirmación da inscrición.\nAsociación de Escritores/as en Lingua Galega (AELG)banda deseñada galegacomic galegocoruñaManel CráneoNormalización LingüísticaPaseos pola Coruña Literaria\nAnterior Entrada anterior: Clase maxistral a cargo de David Rubín


«Fuddy Duddy emprega o deseño de grella para facelo anacos. Cando estaba ocupado co cine estrutural, debuxaba repetidamente fotogramas usando estruturas de grella para gravar con precisión a secuencia de imaxes individuais. A min, isto paréceme ás veces unha procura de estruturas nun mundo aparentemente caótico. O cine responde á necesidade de orientación. Deste xeito, non se trata só dunha preferencia persoal por un método particular de traballo». Siegfried A. Fruhauf.\nMantén ese soño ardendo\nKeep that dream burning comeza con partículas en branco e negro, extremadamente finas, que flotan pola pantalla. Coagulando en estruturas bruscas, transfórmanse nunha tormenta de artefactos irregulares e cambian continuamente os puntos de luz. Coa introdución dun efecto intermitente, o son electrónico flotante convértese nun movemento rítmico penetrante que só descansa ao final, cunha imaxe dun burato negro que, sutilmente, vaise facendo máis e máis profundo.\nA última muller na Terra. Gravada dentro da Biosfera 2, en Arizona, Urth forma unha meditación cinemática sobre experimentos ambiciosos, ambientes construídos e visións do futuro.\nEstera en España\nA expresión do cego\nAs inquisitivas mans dun cego exploran unha escultura vitoriana.\nImaxinade: un extraterrestre aterrou nun planeta estraño, onde unha vez existira vida. O extraterrestre desprázase, sen rumbo, a través dunha natureza escura e cambiante onde aparecen e desaparecen ocasionalmente visións de figuras humanas conxeladas, detidas no tempo e na acción.\nDa fonte ao poema\nDa fonte ao poema describe a xénese e o futuro do mundo occidental dende a perspectiva do inmenso arquivo audiovisual da Biblioteca do Congreso, que conserva non só a historia cultural, senón tamén a historia industrial grazas a numerosos formatos de arquivo. Facendo unha analoxía co ruído branco, a película postula que, co paso do tempo, todas as voces únicas se sobrepoñen, afogándose unha debaixo da outra.\nEnmarcada dentro da visión da Escola do río Hudson e da lenda de Rip Van Winkle, Ride Like Lightning, Crash Like Thunder desprégase do mesmo xeito que se achega unha tormenta. Un futuro incerto agarda mentres a man insidiosa da historia divide a natureza e a civilización nas rexións do río Hudson da zona norte da cidade de Nova York.


Number of articles: 440\nCamiño de Compostela, da man dun santo\n“Vouvos propor que camiñedes con san Xosemaría, un peregrino do noso tempo”. É a iniciativa de Santiago Climent, un sacerdote que recompilou textos do fundador do Opus Dei, un “contemplativo itinerante”, vinculados coa peregrinación a Santiago de Compostela e á viaxe da vida.\nDo Opus Dei 09-09-2021\nJoseba Barturen, o educador total que facía maxia\nEducador total. Así cualifica a Joseba Andoni Barturen Alonso (Vigo, 1961-2021) o seu compañeiro do colexio Montecastelo de Vigo Javier Arcas. Faino no obituario publicado no Faro de Vigo no que reflicte a gran calidade profesional e humana deste profesor falecido de maneira sorprendente o 14 de agosto.\nRevista de prensa 24-08-2021\nSan Josemaría diante do apóstolo Santiago\nEste 25 de xullo cúmprense 60 anos da última viaxe de san Josemaría a Compostela. Chegou de Londres despois de pasar por Vigo. Estivera en Santiago, entre outras ocasións, con motivo de tres Anos Santos Xacobeos, o primeiro en 1938 cando, como ocorre agora, celebrouse o Xacobeo durante dous anos seguidos debido ao conflito bélico.\nDo Opus Dei 24-07-2021\nO Prelado reorganiza parcialmente as circunscricións da Obra en España\nSegundo explicou o Prelado o 30 de xaneiro, realizouse un estudo sobre a situación das circunscricións da Prelatura para mellorar o impulso e a coordinación do traballo apostólico.\nDo Opus Dei 15-06-2021\nOs millennials das Efas apostan polo rural\nXente nova formada nas Efas difunde o seu traballo no agro, o programa da TVG "Labranza" conta como é a formación en Fonteboa e a secretaria das Efas galegas, Belén Rodríguez, foi nomeada vicepresidenta da Asociación Internacional de Movementos Familiares para a Formación Rural.\nEn primeira persoa 16-04-2021\nUn San Xosé "pouco valorado" en Vigo\nSan Xosemaría tivo nas súas mans e bicou unha imaxe de bronce de San Xosé que se conserva nun centro do Opus Dei en Vigo. O detalle amosou de xeito práctico a súa fonda devoción polo Santo Patriarca. Neste ano dedicado a San Xosé esa figura ten unha nova relevancia.\nDo Opus Dei 20-03-2021\nAsdegal axuda coas cartas aos Reis\nUnhas 350 persoas das residencias de maiores de Vigo, Santiago e A Coruña enviaron a súa carta aos Reis grazas á iniciativa de Asdegal. A acción solidaria desta ONG contouna o suplemento YES de La Voz de Galicia.\nRevista de prensa 21-02-2021\nO sacerdote que cuidaba dos sacerdotes\nJosé Carlos Alonso escribe esta necrolóxica, publicada en La Voz de Galicia, de Don José Luis Casado Moreno, sacerdote do Opus Dei falecido na Coruña. Especialista en teoloxía moral, José Luis Casado faleceu aos 66 anos e está enterrado en San Pantaleón das Viñas, en Paderne.\n"A confesión é o mellor quitamedos, tamén en tempos de pandemia"\nDespois dunha reportaxe publicada en Faro de Vigo foi chamado por varios medios de comunicación. A razón é que D. José Carlos usa Confesor GO, unha aplicación que localiza sacerdotes dispoñibles para impartir o sacramento da reconciliación. Así, a confesión facilítase ás persoas mantendo as distancias de seguridade.\nEn primeira persoa 20-02-2021\nEn primeira persoa 15-01-2021


The Polar Express - Wikipedia, a enciclopedia libre\nPara o artigo sobre o filme véxase The Polar Express (filme).\nThe Polar Express é un libro infantil inglés escrito e ilustrado por Chris Van Allsburg, un antigo profesor da Rhode Island School of Design. No ano 2004 foi adaptado para o cinema co título homónimo de The Polar Express.\nLiteratura infantil con ilustracións\nO libro está considerado xeralmente como un clásico de nadal para lectores novos. Foi louvado polos súas detalladas ilustracións e pola relaxante e tranquila historia. En 1986 gañou a Caldecott Medal de literatura para nenos.\nConta a historia dun rapaz que na Noiteboa está comezando a deixar de crer en Santa Claus. Porén, un tren máxico chamado o Polar Express chega fronte á súa casa e convídao a viaxar ao Polo Norte. En chegando ao Polo Norte, o pícaro é escollido por Santa Claus para recibir o primeiro regalo de Nadal. El escolle un axóuxere brillante e prateado da zorra de Santa e que fai un fermosísimo son. Ao pasaren os anos, a xente do seu contorno dinlle que o axóuxere non funciona xa que non lle escoitan o son, mesmo os pais e a irmá. Mais tamén hai persoas que aínda poden oílo, aqueles que aínda cren verdadeiramente en Santa Claus.\nTraído desde "https://gl.wikipedia.org/w/index.php?title=The_Polar_Express&oldid=4120712"\nÚltima edición o 8 de decembro de 2016 ás 16:56\nA última edición desta páxina foi o 8 de decembro de 2016 ás 16:56.